CELEX: 32013D0336
Language: et
Date: 2013-06-25 00:00:00
Title: 2013/336/EL: Nõukogu otsus, 25. juuni 2013 , Euroopa Liidu Kohtu kohtujuristide arvu suurendamise kohta

29.6.2013   
            
            
               ET
            
            
               Euroopa Liidu Teataja
            
            
               L 179/92
            
         NÕUKOGU OTSUS,
   25. juuni 2013,
   Euroopa Liidu Kohtu kohtujuristide arvu suurendamise kohta
   (2013/336/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 252 esimest lõiku,
   võttes arvesse Euroopa Aatomienergiaühenduse asutamislepingut, eriti selle artikli 106a lõiget 1,
   võttes arvesse Euroopa Kohtu presidendi 16. jaanuari 2013. aasta taotlust
   ning arvestades järgmist:
   
               (1)
            
            
               Euroopa Liidu toimimise lepingu artikli 252 esimese lõiguga on ette nähtud, et kui Euroopa Kohus seda taotleb, võib nõukogu ühehäälselt suurendada kohtujuristide arvu.
            
         
               (2)
            
            
               Euroopa Kohus esitas 16. jaanuaril 2013 taotluse suurendada Euroopa Kohtu kohtujuristide arvu kolme isiku võrra. Taotlus on põhjendatud vajadusega, et Euroopa Kohtul oleks ka edaspidi võimalik kuulata kõigis seda vajavates kohtuasjades ära kohtujuristi ettepanek, ilma et see pikendaks kohtuasjade menetlemise kogukestust.
            
         
               (3)
            
            
               Lissaboni lepingu vastu võtnud valitsustevahelise konverentsi lõppaktile lisatud deklaratsioonis nr 38 Euroopa Liidu toimimise lepingu artikli 252 kohta, mis käsitleb Euroopa Kohtu kohtujuristide arvu, on märgitud, et kui Euroopa Kohus taotleb kohtujuristide arvu suurendamist kolme isiku võrra (üksteist praeguse kaheksa asemel), võib nõukogu ühehäälselt seda arvu suurendada.
            
         
               (4)
            
            
               Selleks et põhjenduses 2 kirjeldatud vajadusi parimal viisil täita ja võimaldada täiendavate kohtujuristide optimaalset integreerumist, tegi Euroopa Kohus ettepaneku, et ühe kohtujuristi ametisseastumine toimuks 1. juulil 2013, mis on Horvaatia ühinemiseks kavandatud kuupäev, eeldusel et kõik ratifitseerimiskirjad on selleks kuupäevaks hoiule antud, ning ülejäänud kaks kohtujuristi astuksid ametisse 7. oktoobril 2015, mil toimub kohtuliikmete osaline asendamine,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu Kohtu kohtujuristide arvu suurendatakse
   
               —
            
            
               üheksani alates 1. juulist 2013;
            
         
               —
            
            
               üheteistkümneni alates 7. oktoobrist 2015.
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Luxembourg, 25. juuni 2013
      
         
            Nõukogu nimel
         
         
            eesistuja
         
         E. GILMORE